ለ20 ሚሊዮን ዜጎች የስራ ዕድል ለመፍጠር ግብ ተይዟል
 አዲስ አበባ፡- በቀጣይ 10 ዓመት በሚተገበረው መሪ ዕቅድ በግብርና፣ በኢንዱስትሪ፣ በኮንስትራክሽን፣ በአገልግሎት፣ በኢንፎርሜሽን ቴክኖሎጂ(አይሲቲ)ና በሌሎች መስኮች ለ20 ሚሊዮን ዜጎች የስራ ዕድል ለመፍጠር ግብ መያዙን የስራ ዕድል ፈጠራ ኮሚሽን ገለጸ። ኮሚሽነሩ ዶክተር ኤፍሬም ተክሌ ለብሄራዊ የኢንቨስትመንትና የስራ ዕድል ኮሚቴ የ10 ዓመቱን መሪ የልማት ዕቅድ ሲያቀርቡ እንዳስታወቁት፤ ለ20 ሚሊዮን ዜጎች የስራ ዕድል ለመፍጠር የተጣለውን ግብ ለማሳካት ኢትዮጵያ በየዓመቱ በአማካይ ሁለት ሚሊዮን ስራ አጥ ዜጎች ስራ መፍጠር አለባት። የአስር ዓመቱ መሪ የስራ ፈጠራ መስክ የልማት ዕቅድ በየዓመቱ የሚመጣውን አዲስ የስራ ፈላጊ ሀይል ያገናዘበ መሆኑን የገለጹት ዶክተር ኤፍሬም፤ እቅዱን ማሳካት የሚያስችሉ የስራ ፈጠራን የሚያበረታቱ ምቹ ፖሊሲዎች ያስፈልጋሉ ብለዋል። ኢንተርፕራይዞች ለብዙ ዜጎች የስራ ዕድል የሚፈጥሩና ፍትሀዊ የሀብት ክፍፍልን የሚያሰፍኑ መሆን እንዳለባቸው ገልጸው፣እነዚህ ተቋማትን አስፋፍቶ ለማስቀጠል የሚያጋጥማቸውን ችግር ከወዲሁ መፍታት እንደሚገባም አስገዝበዋል። ይበልጥ
የስራ
ዕድል
በሚፈጥሩ
የስራ
መስኮች
ላይ
መረባረብ
ያስፈልጋል
ያሉት
ኮሚሽነሩ፣
ከመንግሥት
ጠባቂነት
ወደ
ማህበረሰብ
ኃላፊትና
ወደ
ግሉ
ዘርፍም
ማተኮርና
መሳተፍ
ያስፈልጋል
ብለዋል።
ስራናሰራተኛን የማገናኘት አሰራርን፣የፋይናንስ አሰራርና አደረጃጃትን ማሻሻልና ማዘመን እንደሚያስፈልግም ተናግረዋል። እስካሁንም 385 ሚሊዮን ዶላር ለስራ ዕድል ፈጠራ ከተለያዩ የልማት አጋሮች መገኘቱን ጠቅሰው፣ ሀብት የማሰባሳብ ስራው በቀጣይም ተጠናክሮ ይቀጥላል ሲሉ ተናግረዋል። ባለፈው በጀት ዓመት በሀገር አቀፍ ደረጃ በተለያዩ የስራ ዘርፎች ሦስት ሚሊዮን 387ሺህ 079 የአጭር ጊዜ እና ዘላቂ የሥራ ዕድሎች መፈጠራቸውን የጠቀሱት ዶክተር ኤፍሬም፤በበጀት ዓመቱ ከተፈጠረው የስራ ዕድልም አንድ ሦስተኛው ጊዜያዊ መሆኑንም ጠቅሰዋል። እንደ ዶክተር ኤፍሬም ገለጻ፤የአዲስ አበባ አስተዳደር፣አማራ፣አፋርና ኦሮሚያ ክልሎች ከዕቅዱ በላይ አፈጻጸም ያስመዘገቡ ክልሎች ናቸው። ደቡብ ፣ትግራይና ጋምቤላ ክልሎች እንዲሁም የድሬዳዋ አስተዳደር ከ90 በመቶ በላይ ዕቅዳቸውን አሳክተዋል። የኢንዱስትሪ ፓርኮች፣ጥቃቅንና አነስተኛ ኢንተርፕራይዞች፣የመንግሥት አገልግሎት ሰጪ ዘርፎች፣መስኖ፣ደን ልማት፣ማዕድንና የቱሪዝም ስራዎች ላይ የተሻለ የስራ ዕድል መፍጠር እንደተቻለ አብራርተው፣ 330ሺህ የሥራ ዕድሎች በኮቪድ 19 ወረርሽኝ ምክንያት መክሰማቸውን ተናግረዋል። በአዲሱ በጀት ዓመትም ለሦስት ሚሊዮን ዜጎች የስራ ዕድል ለመፍጠር ዕቅድ መያዙን ጠቁመዋል። በሚቀጥለው አምስት ዓመትም ለአንድ ነጥብ አምስት ሚሊዮን ዜጎች የስራ ዕድል መፍጠር የሚችሉ አዳዲስ ፕሮጀክቶች መጀመራቸውንም ጠቁመዋል።አዲስ ዘመን ሐምሌ 21/2012ጌትነት ምህረቴ